# Színészek

## A. Előkészületek

Ebben a leckében egy feladatsort oldunk meg, és közben megismerkedünk a segédlekérdezésekkel.

1. Indítsd el az XAMPP programot, futtasd a web és a MySQL szervereket, majd indítsd el a PHPMyAdmin programot, és jelentkezz be!
2. Kezdj egy új adatbázist *szineszek* néven!
3. Importáld a táblát és az adatokat a *szineszek.sql* fájlból!
4. Nézd meg a kapott tábla szerkezetét és tartalmát!

## B. Feladatok

Az alábbi feladatokat először önállóan oldd meg, és csak utána ellenőrizd a megoldásokat! Az SQL parancsokat másold a *megoldas.sql* fájlba!

1. Készíts lekérdezést, amely megmutatja a New Yorkban született színészek nevét, születési idejét és filmjeinek számát, születési idejük sorrendjében!
2. Készíts lekérdezést, amely kigyűjti az összes színésznőt, valamint azokat a férfi színészeket, akiknek több, mint 60 filmjét tartalmazza az adatbázis! Az eredmény a név, a nem és a filmszám mezőket jelenítse meg, nem és azon belül filmszám szerint növekvő sorrendben!
3. Mely országok szerepelnek a táblában? Mindegyiket csak egyszer írasd ki, ABC rendben!
4. Készíts lekérdezést, amely megmutatja, ki az adatbázis legfiatalabb színésze azok közül, akik nem az Egyesült Államokban (USA) születtek! Az is jelenjen meg, hogy melyik településen és mikor született!
5. Készíts lekérdezést, amely megmutatja, hogy melyik településen született legalább két színész a táblában szereplők közül! Az eredmény a színészek száma szerint csökkenő sorrendben jelenjen meg! Az összegzések lényege, hogy nem kilistázzuk a sorokat, hanem valamilyen műveletet végzünk rajtuk (megszámlálás, összegzés, …) és az eredményt íratjuk ki egy sorban.

## C. Megoldások

Ellenőrizd a megoldásokat!

1. Készíts lekérdezést, amely megmutatja a New Yorkban született színészek nevét, születési idejét és filmjeinek számát, születési idejük sorrendjében!

SELECT Nev, Szulido, Filmszam FROM szineszek   
WHERE Szulhely='New York'   
ORDER BY Szulido;

1. Készíts lekérdezést, amely kigyűjti az összes színésznőt, valamint azokat a férfi színészeket, akiknek több, mint 60 filmjét tartalmazza az adatbázis! Az eredmény a név, a nem és a filmszám mezőket jelenítse meg, nem és azon belül filmszám szerint növekvő sorrendben!

SELECT Nev, Nem, Filmszam FROM szineszek   
WHERE Nem='n' OR (Nem='f' AND Filmszam>60)   
ORDER BY Nem, Filmszam;

1. Mely országok szerepelnek a táblában? Mindegyiket csak egyszer írasd ki, ABC rendben!

SELECT DISTINCT Szulorsz FROM szineszek ORDER BY Szulorsz;

1. Készíts lekérdezést, amely megmutatja, ki az adatbázis legfiatalabb színésze azok közül, akik nem az Egyesült Államokban (USA) születtek! Az is jelenjen meg, hogy melyik településen és mikor született!

SELECT Nev,Szulhely,Szulido FROM szineszek   
WHERE Szulorsz<>'USA' ORDER BY Szulido DESC LIMIT 1;

1. Készíts lekérdezést, amely megmutatja, hogy melyik településen született legalább két színész a táblában szereplők közül! Az eredmény a színészek száma szerint csökkenő sorrendben jelenjen meg!

SELECT Szulhely, COUNT(\*) AS Db FROM szineszek  
GROUP BY Szulhely   
HAVING Db > 1   
ORDER BY Db DESC;

## D. Segédlekérdezés

Az utolsó feladatban azt kell meghatározni, hogy kik születtek ugyanabban az országban, mint Grace Kelly. (Vigyázat! Az adatbázisban a vezeték és a keresztnév fordított sorrendben van! Mindig érdemes megnézni az adatokat!)

Ehhez először azt kell meghatározni, hogy hol született Grace Kelly. Ezt a következő lekérdezéssel teheted meg (ez lesz majd a segédlekérdezés):

SELECT Szulorsz FROM szineszek WHERE Nev='Kelly Grace';

Próbáld ki! A lekérdezés eredménye egy ország, ezt kell majd összehasonlítani a másik lekérdezés feltételében. Ehhez egyszerűen zárójelbe kell tenni a segédlekérdezést így:

SELECT Nev FROM szineszek   
WHERE Szulorsz = (SELECT Szulorsz FROM szineszek WHERE Nev='Kelly Grace');

Futtasd le!

Az összehasonlításban a többi relációs jelet (<, >, …) is használhattuk volna.

Másold ezt a lekérdezést is a *megoldas.sql* fájlba! Ezt a fájlt kel beadnod.