**Maratonváltó**

A tömegsportok között népszerű a maratonváltó, amikor 6 fős csapatok futnak fejenként 7 km-es távot. Egy 2016-os maratonváltó versenyen indulók adataival kell a következő feladatokban dolgoznia. A feladatban csak olyan adatokat talál, amelyek szerint a váltó minden tagja sikeresen teljesítette a távot. Előfordulhat az is, hogy egy csapat nem 6 főből állt, így egy futó többször is lefutotta a 7 km-es távot.

Az adatbázis a következő táblákat tartalmazza:

***futok*** *(fid, fnev, szulev, szulho, csapat, ffi)*

*fid Egész szám, a futó rajtszáma, PK*

*fnev Szöveg, a futó „neve”*

*szulev Egész szám, a futó születési éve szulho Egész szám, a futó születési hónapja*


*csapat Egész szám, a futó csapatának azonosítója ffi Logikai, a futó neme*

***eredmenyek*** *(futo, kor, ido)*

*futo Egész szám, a futó rajtszáma, PK, FK*

*kor Egész szám, a váltóban hányadikként futott, PK ido Egész szám, a 7 km-es köridő (másodpercben)*

Az elsődleges kulcsokat PK-val, az idegenkulcsokat FK-val jelöltük. Az adattáblák közti kapcsolatokat az alábbi ábra mutatja:



A feladatok megoldására elkészített SQL parancsokat a megoldasok.sql állományba illessze be a feladatok végén zárójelben jelölt sor alá! A javítás során csak ennek az állománynak a tartalmát értékelik.

Ügyeljen arra, hogy a lekérdezésben pontosan a kívánt mezők és mezőnevek szerepeljenek, és felesleges mezőt ne jelenítsen meg!

1. Hozzon létre a lokális SQL szerveren *maratonvalto* néven adatbázist! Az adatbázis alapértelmezett rendezési sorrendje a magyar szabályok szerinti legyen! Ha az Ön által választott SQL szervernél nem alapértelmezés az UTF-8 kódolás, akkor azt is állítsa be alapértelmezettnek az adatbázis létrehozásánál! (**1. feladat:**)
2. A tablak.sql és az adatok.sql állományok tartalmazzák a táblákat létrehozó és az adatokat a táblába beszúró SQL parancsokat! Futtassa elsőként a tablak.sql, majd az adatok.sql parancsfájlt a *maratonvalto* adatbázisban!
3. Tóth Antal (1044-es rajtszámmal) 4. körös eredménye kimaradt a nyilvántartásból, pedig sikeresen teljesítette a távot. Rögzítse az ***eredmenyek*** táblában a futó 15 765 másodperces köridejét! (**3. feladat:**)
4. Listázza ki a női futók nevét és születési évét! A listát rendezze név szerint ábécé rendbe! (**4. feladat:**)
5. Listázza ki a 42 éves vagy ennél idősebb futók nevét és korát! A számított mező címkéje „kor” legyen! Az életkorszámítás során a verseny 2016-os évszámával számoljon! A listát rendezze az életkor (év és azon belül hónap) szerint csökkenő rendbe! (**5. feladat:**)
6. Listázza ki a 10 legjobb köridőt futó férfi nevét és köridejét! (Feltételezheti, hogy nem volt holtverseny a futók között.) (**6. feladat:**)
7. Listázza ki csapatonként a csapattagok összesített köridejét! A mezők címkéi „csapat” és

„csapatido” legyen! A listát rendezze úgy, hogy a leggyorsabb csapattal kezdődjön! (**7. feladat:**)