# Utazás

Az utazás adatbázis egy utazási iroda tavaszi ajánlatait tartalmazza.

Táblák:

- helyseg:

* **az**: A helység azonosítója (szám, AI), ez a kulcs
* **nev**: A helység neve (szöveg)
* **orszag**: Az ország neve, ahol a szálloda található (szöveg)


- szalloda:

* **az**: A szálloda azonosítója (szöveg), ez a kulcs
* **nev:** A szálloda neve (szöveg)
* **besorolas:** A szállodák minősítéseként használt csillagok száma 1-től 5-ig (1 csillag a legalacsonyabb minősítés, 5 a legnagyobb) (szám)
* **helyseg\_az** A helység neve, ahol a szálloda található (szám)
* **tengerpart\_tav**: A szálloda távolsága a tengerparttól, m-ben kifejezve (szám) – közvetlenül tengerparti szállodánál 0 m
* **repter\_tav**: A szálloda távolsága a repülőtértől, km-ben kifejezve (szám)
* **felpanzio:** A szállodában biztosított ellátás. Értéke igaz félpanziós ellátás, hamis teljes ellátás esetén (logikai)

- tavasz:

* **sorszam**: Az út azonosítója (szám, AI), ez a kulcs
* **szalloda\_az**: A szálloda azonosítója (szöveg)
* **indulas**: Az út kezdete (dátum) -2018 tavaszi utak
* **idotartam**: Az út hossza napokban megadva (szám)
* **ar**: Az út Ft-ban megadott ára, egy főre számolva (szám)

A táblák kapcsolatai:



Feladatok:

1. Készítsen új adatbázist *utazas* néven! Importálja az *utazas.sql* fájl tartalmát!
2. Az érdeklődők először a szállodákról és az ellátásról tudakozódnak. Listázza ki a szállodák minden adatát! Az adatok a besorolas szerint csökkenő sorrendben, egyezés esetén pedig a szálloda neve szerint ábécérendben jelenjenek meg!
3. A legtöbben a tunéziai utak iránt érdeklődnek. Listázza ki ezeket! Csak a szálloda neve, az indulási időpont és az ár jelenjen meg!
4. A Szabó család március folyamán szeretne indulni. Mindenképpen közvetlen tengerparti szállodába szeretnének menni. Listázza ki az ezeknek a feltételeknek megfelelő utakat! Jelenítse meg az országot, a szálloda nevét, a szálloda besorolását, az indulási időpontot és az árat!
5. A Kiss család az olcsóbb lehetőségeket keresi, az indulási időpont szempontjából rugalmasak. Az 5 csillagos szállodákat túl drágának ítélik, félpanziós ellátást igényelnek, viszont – mivel kisgyermekkel utaznak – nem szeretnék, ha a reptér 20 km-nél távolabb lenne a szállodától. Listázza ki a Kiss család igényeinek megfelelő öt legolcsóbb lehetőséget! A lekérdezésben kizárólag csak az ország neve, a szálloda azonosítója és az ár szerepeljen, az ár szerint növekvő sorrendbe rendezve! Az egy adott szállodában azonos áron szereplő utakat ne tekintse külön lehetőségeknek!
6. Egy baráti társaság közös utazást tervez. Összesen hatan utaznak, és a korábban már megkedvelt „Marhaba” hotelt választják ismét. Llistázza ki a rendelkezésre álló utak esetén a teljes társaságra vonatkozó költséget! Jelenítse meg az út kezdő és befejező dátumát, valamint az összköltséget! (Az út hosszába beszámít az indulás és a hazautazás napja is!) A lista legyen az indulási dátum szerint csökkenő sorrendbe rendezve!  
   Segítség: egy dátumhoz a következőképpen lehet napokat hozzáadni:  
   ADDDATE(dátum,kifejezés)
7. Listázza ki, hogy melyik szállodába hány utat indít az utazási iroda!