# Hivatkozások

## HTML kód ellenőrzése

Van egy hasznos bővítmény, a HTMLHint, amely a beírt -html kódot ellenőrzi. Nézd meg, hogy telepítve van-e, és ha nem, akkor telepítsd! Ezután a hibákat hullámos vonallal fogja jelölni a kódban. Ezeket mindig javítsd ki!

## Hipertext

A weblapok általában nem egy oldalból, hanem több, egymással és külső oldalakkal összekapcsolt oldalból állnak.


Az oldalak közötti kapcsolatot a hivatkozások jelentik. Egy hivatkozásra rákattintva egy másik oldalra (vagy az oldal másik részére) kerülünk.

## Mappa megnyitása

A HTML oldalakon kívül sok más fájl is tartozhat a weblaphoz (képek, stíluslapok, ...). Ezeket általában egy mappában szokták tárolni a számítógépen.

A Visual Studio Code editorban (a fájlok külön-külön történő megnyitása helyett) megnyithatjuk a weblap fájljait tartalmazó mappát, és utána kényelmesen dolgozhatunk a fájlokkal, amelyek a bal oldali sávban jelennek meg. A továbbiakban mindig a mappát nyisd meg!


Próbaképpen nyisd meg a T:\oldalak mappát (File/Open Folder)! Figyeld meg a megjelenő Explorer sávot! Ez bármikor összezárható vagy újra kinyitható a felső gombra kattintva az ablak bal szélén. A szélessége is állítható a határvonal húzásával. Próbáld ki!



Utána nyisd meg a mappából az *erzekek.html* oldalt a nevére kattintva! Figyeld meg, hogy a fájl neve az Open editors részen is megjelenik! Nyisd meg a fájlt a böngészőben is!

Figyeld meg a mappa neve melletti gombokat és a jobb gombos menü lehetőségeit is!

## Hivatkozás másik oldalra

1. Készíts hivatkozást a „látás” szövegből (1. pont), amely a *latas.html* fájlra mutat!   
     
   A hivatkozást <a> és </a> tagek között kell megadni. Ez lesz a hivatkozás szövege, amely aláhúzottan jelenik meg. Az <a> tag href="" argumentumában kell megadni a hivatkozott oldalt, amelyre a hivatkozás mutat. Ha a hivatkozott oldal nem ugyanabban a mappában van, mint a hivatkozást tartalmazó oldal, a hivatkozott oldal elérési útját is meg kell adni.  
   Próbáld ki a hivatkozás működését a böngészőben! Milyen színűek a hivatkozások?
2. Készíts hivatkozást a „hallás” szövegből (2. pont), amely a Wikipedia hallás szócikkére mutat (<https://hu.wikipedia.org/wiki/Hallás>)!   
     
   Próbáld ki a működését a böngészőben!  
   Megjegyzés: Már szabad ékezetes betűket használni a címekben, de egyelőre ritkán fordulnak elő.
3. Módosítsd az előző hivatkozást úgy, hogy a célt új ablakban nyissa meg!  
     
   A target="\_blank" argumentum jelzi, hogy a hivatkozást új ablakban kell megnyitni. Próbáld ki a hivatkozás működését a böngészőben!

## Hivatkozás az oldal egy elemére

Előfordul, hogy az oldalon belül szeretnénk valahová ugrani, például egy hosszú lap aljáról a lap tetejére.

Az is gyakori eset, hogy a lap elején készítünk egy tartalomjegyzéket, és abban az egyik címre kattintva az oldal megfelelő részére kell ugrani.

Mi most a lap tetejére ugrást fogjuk kipróbálni. Két lépésre van szükség:

1. Azonosító készítése valamelyik tagben.
2. Hivatkozás az azonosítóra.

Először készítsünk egy azonosítót a szöveg elején lévő címsorhoz (ide fogunk ugrani). Ezt az id argumentummal tehetjük meg. Az idézőjelek között tetszőleges szót megadhatunk, de ékezetes betűt itt sem célszerű használni.



Utána készítsük el a hivatkozást a szöveg végén! Az azonosító elé #-et kell tenni:



Állítsd a böngésző ablakát kisebbre, hogy ne látszódjon az egész szöveg, majd menj a szöveg végére, és próbáld ki az ugrást!

## Önálló feladatok 1.

1. Nyisd meg a *latas.html* oldalt!
2. Készíts a szöveg végére egy új bekezdést. Tartalma „Vissza” legyen!
3. Alakítsd az előbb elkészített szöveget hivatkozássá, amely az *erzekek.html* oldalra ugrik!
4. Válts az *erzekek.html* oldalra!
5. Keresd meg a Wikipediában a szaglással, a tapintással, illetve az ízleléssel kapcsolatos szócikkeket, és készíts hivatkozásokat az érzékek felsorolásának megfelelő pontjaiból, amelyek ezekre mutatnak! A hivatkozott oldalak új ablakban nyíljanak meg!
6. Próbáld ki a böngészőben a hivatkozások működését!

A munka végén a File/Close folder paranccsal (vagy egy másik mappa megnyitásával) tudod bezárni a mappát.

## Önálló feladatok 2.

1. Töltsd fel egy online tárolóhelyre ezt a feladatsort és az órán készített fájlokat! Otthon is nézd át őket!

## Házi feladat

1. Nyisd meg a *kedvenc.html* oldalt!
2. A felsorolásban szerepel néhány oldal neve. Készíts belőlük hivatkozásokat az oldalakra! Az oldalak új ablakban nyíljanak meg!
3. Mentsd az oldalt, majd próbáld ki a böngészőben!