


# Stílusok 2.

## Osztály alapú kiválasztás


Ha a weblapon több elemre, de nem minden azonosra szeretnénk megadni formázási szabályt, akkor osztályokat (class) használunk.

Ha például csak bizonyos bekezdéseket szeretnénk kékre színezni, akkor készítünk egy kék osztályt, és a bekezdéseknél jelezzük, ha ehhez tartoznak.

1. Nyisd meg a *peldak* mappát a Visual Studio Code editorban!
2. Nyisd meg a *kek1.html* fájlt!
3. Figyeld meg, hogy azok a bekezdések, amelyeknél a <p> tagben szerepel a class=”kek” rész, azok kékek, de a többi bekezdés nem! Azt is megfigyelheted, hogy a <h1> tagben hiába írtuk be a class=”kek” argumentumot, nem lett kék.
4. Módosítsd a stílus kijelölő részét p.kek-ről .kek-re! (A p-t töröld le!) Figyeld meg, hogy most már a h1-es bekezdés (FONTOS!) is kék lett! Milyen következtetést lehet levonni?
5. Hozz létre egy piros nevű osztályt, amely a betűszínt pirosra állítja!  
   
6. Alkalmazd ezt az osztályt a „FONTOS!” feliratra!  
   
7. Add meg a h1 stílust:   
     
   Mit gondolsz, mekkora, és milyen színű lesz a „FONTOS!” felirat? Ellenőrizd a böngészőben! Milyen következtetést lehet levonni?
8. Egy taghez több osztály is hozzárendelhető. Példaképpen készíts egy osztályt, amely a betűméretet állítja be:  
     
   Utána rendeld hozzá a „FONTOS!” felirathoz a piros és a nagy osztályt is:  
     
   Próbáld ki a böngészőben!

## Azonosító alapú kiválasztás

Ha csak egy helyen szeretnénk alkalmazni egy formázási szabályt, akkor osztály helyett azonosítót (id) használunk.

1. Nyisd meg a *kek2.html* fájlt!
2. Ebben létrehoztunk egy utolso nevű azonosítót. Ezt a CSS részben #-tel, a HTML részben pedig az id paraméterrel jelöltük. Így a stílus beállítása csak erre az egy elemre vonatkozik. Más elemhez nem is rendelhetjük hozzá ezt az azonosítót.  
     
     
   
3. Nézd meg az oldalt a böngészőben!

## Stílusok rangsora

Előfordul, hogy több szabály is vonatkozik ugyanarra az elemre, és ezek ellentmondanak egymásnak.

A tag-re vonatkozó szelektort (h1) pedig **elemkijelölőnek** (tag selector), a ponttal kezdődő szelektort (.kek) **osztálykijelölőnek** (class selector), a kereszttel kezdődőt (#utolso) pedig **azonosítókijelölőnek** (id selector is nevezik.

Ezek közül leggyengébb az elemkijelölő (h1), ennél erősebb az osztálykijelölő (.kek), még erősebb az azonosítókijelölő (#utolso). Az inline stílus (style =”…”) azonban ezeknél is erősebb.

Általánosságban azt lehet mondani, hogy minél **specifikusabb** egy stílus, annál erősebb.

Nézzünk egy példát:

1. Nyisd meg a *kek3.html* fájlt!
2. Nézd meg az oldalt a böngészőben! Figyeld meg, hogy a címsorokra és a bekezdésekre az oldal fejlécében lévő stílusok érvényesek!
3. Módosítsd az első bekezdés p tagjét a következőre:   
     
   Ez 18 pontosra állítja a betűméretet. Mit gondolsz, melyik méretbeállítás határozza meg a bekezdés betűméretét?
4. Ellenőrizd a böngészőben!

Előfordulhat, hogy még ezek alapján sem lehet eldönteni, melyik stílus az erősebb. Például két külső CSS fájl van, és ezekben két különböző színt adunk meg egy elemre elemkijelölővel.

Ilyen esetekben az a szabály, hogy **az utolsó beállítás lesz az erősebb**.

Külső stíluslap esetén az erősség attól függ, hogy hová csatoljuk be a HTML fájlba. A később becsatoltban lévő stílus lesz az erősebb.

## Stílusok vizsgálata

1. Nyisd meg a *szavanna.html* fájlt! Figyeld meg, milyen új elemek vannak a CSS stílusok leírásánál a fejlécben! Próbáld meg értelmezni ezeket!
2. Nyisd meg az oldalt a böngészőben!
3. Nyomd meg az F12 billentyűt! Ezzel bekapcsolod az oldal vizsgálatához a fejlesztői eszközöket. Megjelenik a HTML kód és alatta a hozzá tartozó CSS.
4. Kattints rá valamelyik elemre (pl. a címre), és figyeld meg a HTML kódját, és a hozzá tartozó CSS kódot!  
   A vizsgálatot a jobb felső sarokban lévő x-re kattintva tudod kikapcsolni.

Az oldal vizsgálatát célszerű mindig elvégezni a fejlesztói eszközök segítségével.

## Kérdések

1. Mi a különbség az osztály és az azonosító között a CSS-ben?
2. Milyen elemekre vonatkozik a következő szabály:  
   h1, h2 { color: #800000; }
3. Hogyan dönti el a böngésző, hogy a CSS szabályok közül melyik erősebb?